CELEX: 32015R1114
Language: ro
Date: 2015-07-09 00:00:00
Title: Regulamentul de punere în aplicare (UE) 2015/1114 al Comisiei din 9 iulie 2015 privind autorizarea L-valinei produse de Escherichia coli ca aditiv furajer pentru hrana tuturor speciilor de animale și de modificare a Regulamentului (CE) nr. 403/2009 și a Regulamentelor de punere în aplicare (UE) nr. 848/2014 și (UE) nr. 1236/2014 (Text cu relevanță pentru SEE)

10.7.2015   
            
            
               RO
            
            
               Jurnalul Oficial al Uniunii Europene
            
            
               L 182/18
            
         REGULAMENTUL DE PUNERE ÎN APLICARE (UE) 2015/1114 AL COMISIEI
   din 9 iulie 2015
   privind autorizarea L-valinei produse de Escherichia coli ca aditiv furajer pentru hrana tuturor speciilor de animale și de modificare a Regulamentului (CE) nr. 403/2009 și a Regulamentelor de punere în aplicare (UE) nr. 848/2014 și (UE) nr. 1236/2014
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2) și articolul 13 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede necesitatea autorizării aditivilor pentru hrana animalelor, precum și motivele și procedurile de acordare și modificare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, au fost depuse două cereri de autorizare pentru L-valină. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererile vizează autorizarea L-valinei produse de Escherichia coli NITE SD 00066 și a L-valinei produse de Escherichia coli NITE BP-01755 ca aditiv furajer pentru hrana tuturor speciilor de animale, în vederea clasificării în categoria „aditivi nutriționali”.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 9 decembrie 2014 (2) și din 29 aprilie 2015 (3) că, în condițiile de utilizare propuse, L-valina produsă de Escherichia coli NITE SD 00066 și de Escherichia coli NITE BP-01755 nu are efecte adverse asupra sănătății animalelor, a sănătății oamenilor sau asupra mediului și că este considerată o sursă eficace de L-valină, un aminoacid esențial pentru hrana animalelor. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivului destinat hranei pentru animale, prezentat de laboratorul de referință înființat în temeiul Regulamentului (CE) nr. 1831/2003.
            
         
               (5)
            
            
               Evaluarea substanței respective arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței în cauză ar trebui să fie autorizată, în conformitate cu anexa la prezentul regulament.
            
         
               (6)
            
            
               Regulamentul (CE) nr. 403/2009 (4), Regulamentul de punere în aplicare (UE) nr. 848/2014 (5) și Regulamentul de punere în aplicare (UE) nr. 1236/2014 (6) ale Comisiei au autorizat L-valina ca aditiv nutrițional pentru hrana animalelor. Pentru a clarifica faptul că acești aditivi au aceeași puritate și nu conțin reziduuri de microorganisme producătoare, numărul lor de identificare ar trebui să fie armonizat, chiar dacă sunt produse din microorganisme diferite.
            
         
               (7)
            
            
               În consecință, cerința de a eticheta L-valina din materiile prime furajere și din furajele combinate, împreună cu numărul de identificare, este caducă.
            
         
               (8)
            
            
               Prin urmare Regulamentul (CE) nr. 403/2009, Regulamentul de punere în aplicare (UE) nr. 848/2014 și Regulamentul de punere în aplicare (UE) nr. 1236/2014 ar trebui modificate în consecință.
            
         
               (9)
            
            
               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Autorizare
   Substanța specificată în anexă, aparținând categoriei „aditivi nutriționali” și grupului funcțional „aminoacizi, sărurile acestora și produsele analoage”, este autorizată ca aditiv pentru hrana animalelor în condițiile prevăzute în anexă.
   Articolul 2
   Modificări ale Regulamentului (CE) nr. 403/2009
   Anexa la Regulamentul (CE) nr. 403/2009 se modifică după cum urmează:
   
               1.
            
            
               În prima coloană, textul „3c3.7.1” se înlocuiește cu textul „3c370”.
            
         
               2.
            
            
               În a noua coloană se elimină al doilea paragraf.
            
         Articolul 3
   Modificarea Regulamentului de punere în aplicare (UE) nr. 848/2014
   În a noua coloană din anexa la Regulamentul de punere în aplicare (UE) nr. 848/2014 se elimină al doilea paragraf.
   Articolul 4
   Modificări ale Regulamentului de punere în aplicare (UE) nr. 1236/2014
   Anexa la Regulamentul de punere în aplicare (UE) nr. 1236/2014 se modifică după cum urmează:
   
               1.
            
            
               În prima coloană, textul „3c369” se înlocuiește cu textul „3c370”.
            
         
               2.
            
            
               În a noua coloană se elimină al treilea paragraf.
            
         Articolul 5
   Măsuri tranzitorii
   (1)   L-valina autorizată prin Regulamentul (CE) nr. 403/2009, Regulamentul de punere în aplicare (UE) nr. 848/2014 și Regulamentul de punere în aplicare (UE) nr. 1236/2014 și preamestecurile care o conțin și care sunt produse și etichetate înainte de 30 ianuarie 2016 în conformitate cu normele aplicabile înainte de 30 iulie 2015 pot fi introduse, în continuare, pe piață și utilizate până la epuizarea stocurilor existente.
   (2)   Materiile prime furajere și furajele combinate care conțin substanța menționată la alineatul (1) care sunt produse și etichetate înainte de 30 iulie 2016 în conformitate cu normele aplicabile înainte de 30 iulie 2015 pot fi, în continuare, introduse pe piață și utilizate până la epuizarea stocurilor existente. În ceea ce privește hrana pentru animalele de la care nu se obțin produse alimentare, perioada de timp pentru producția și etichetarea menționate în prima teză se încheie la 30 iulie 2017.
   Articolul 6
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 268, 18.10.2003, p. 29.
   
      (2)  EFSA Journal 2015; 13(1):3965.
   
      (3)  EFSA Journal 2015; 13(5):4110.
   
      (4)  Regulamentul (CE) nr. 403/2009 al Comisiei din 14 mai 2009 privind autorizarea unui preparat de L-valină ca aditiv furajer (JO L 120, 15.5.2009, p. 3).
   
      (5)  Regulamentul de punere în aplicare (UE) nr. 848/2014 al Comisiei din 4 august 2014 privind autorizarea L-valinei produse de Corynebacterium glutamicum ca aditiv furajer pentru hrana tuturor speciilor de animale și de modificare a Regulamentului (CE) nr. 403/2009 în ceea ce privește etichetarea aditivului furajer L-valină (JO L 232, 5.8.2014, p. 13).
   
      (6)  Regulamentul de punere în aplicare (UE) nr. 1236/2014 al Comisiei din 18 noiembrie 2014 privind autorizarea L-valinei produse de Corynebacterium glutamicum (DSM 25202) ca aditiv pentru hrana tuturor speciilor de animale (JO L 332, 19.11.2014, p. 26).
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda de analiză
               
               
                  Specie sau categorie de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de hrană completă pentru animale cu un conținut de umiditate de 12 %
               
            
                  
                     Categoria aditivilor nutriționali. Grupa funcțională: aminoacizi, sărurile acestora și produsele analoage
                  
               
            
                  3c370
               
               
                  —
               
               
                  L-valină
               
               
                  
                     Compoziția aditivului
                  
                  L-valină minimum 98 % (raportat la substanța uscată)
                  
                     Caracterizarea substanței active
                  
                  L-valină (acid (2S)-2-amino-3-metilbutanoic) produsă prin fermentare cu Escherichia coli NITE SD 00066 sau cu Escherichia coli NITE BP-01755
                  Formula chimică: C5H11NO2
                  
                  Numărul CAS: 72-18-4
                  
                     Metodă de analiză
                      (1)
                  
                  Pentru determinarea L-valinei în aditivul furajer: Codexul substanțelor chimice din alimente (Food Chemical Codex) „L-valine monograph”.
                  Pentru determinarea valinei în preamestecuri, în furajele combinate și în materiile prime furajere:
                  cromatografie prin schimb ionic cuplată cu derivatizare postcoloană și cu detecție spectrofotometrică (HPLC/VIS) – Regulamentul (CE) nr. 152/2009 al Comisiei (2).
               
               
                  Toate speciile
               
               
                  —
               
               
                   
               
               
                   
               
               
                  
                              1.
                           
                           
                              Conținutul de umiditate se indică pe etichetă.
                           
                        
                              2.
                           
                           
                              Pentru siguranța utilizatorilor: în timpul manipulării, utilizatorii poartă mască de protecție respiratorie, ochelari de protecție și mănuși.
                           
                        
               
                  30 iulie 2025
               
            
         (1)  Detaliile privind metodele de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports
      
         (2)  JO L 54, 26.2.2009, p. 1.